**ხარაგაულის მუნიციპალიტეტის საკრებულოს 2016 წლის 18 ოქტომბრის სხდომის**

**ოქმი #17**

**დაბა ხარაგაული 2016 წლის 18 ოქტომბერი**

**სხდომას თავმჯდომარეობდა- საკრებულოს თავმჯდომარის მოვალეობის შემსრულებელი**

**მანანა ბარბაქაძე,**

**სხდომას ესწრებოდნენ საკრებულოს წევრები:** გ. ლაცაბიძე, თ. ავალიშვილი, ა.მაჭავარიანი, ქ.ზუმბაძე, შ.ლურსმანაშვილი, ვ. თავზარაშვილი, ბ. ფოცხვერაშვილი, გ. გოლუბიანი, ა. ფურცელაძე, მ. ვეფხვაძე, გ. თხელიძე, ვ. ჭიპაშვილი, მ. ბარბაქაძე, გ. ხიჯაკაძე, ვ. ტალახაძე, უ. ბერაძე, მ. ტალახაძე, მ. გელაშვილი, დ. ლურსმანაშვილი, დ. კიკნაძე, ვ. ბუაჩიძე, ბ. ტალახაძე, ო. გაგოშიძე, გ. გრიგალაშვილი, ნ. ზურაბიანი, ლ. აბაშიძე, მ. ღონღაძე.

სულ 28 წევრი.

**სხდომას ასევე ესწრებოდნენ:**

**ლ. კალანდაძე–** საკრებულოს აპარატის უფროსი,

**მოწვეული პირები:**

**დავით დევდარიანი-** მუნიციპალიტეტის გამგებლის მოადგილე, გამგებლის მოვალეობის შემსრულებელი **,**

**ვლადიმერ გელაშვილი-** მუნიციპალიტეტის გამგეობის საფინანსო- საბიუჯეტო სამსახურის უფროსი,

**საინფორმაციო საშუალებათა წარმომადგენლები:**

**ე. შავიძე** –ა.ა.ი.პ ,,მოქალაქეთა ჩართულობისა და ინფორმირების ცენტრის“ დირექტორი,

**მ. ბურჯალიანი** –ა.ა.ი.პ ,,მოქალაქეთა ჩართულობისა და ინფორმირების ცენტრის“ ჟურნალისტი,

**მ. ფანქველაშვილი -** მუნიციპალიტეტის გამგეობის ადმინისტრაციული სამსახურის თანამშრომელი,

**ნ. კაპანაძე** - გაზეთ ჩემი ხარაგაულის ჟურნალისტი.

სხდომის თავმჯდომარემსაკრებულოს წევრებს წარუდგინა დღის წესრიგი და შესთავაზა წინადადება კენჭი ეყარათ წარმოდგენილი დღის წესრიგის დამტკიცებისათვის.

კენჭის ყრაში მონაწილეობას იღებდა საკრებულოს 28 წევრი.

მომხრე 28,

წინააღმდეგი 0

დღის წესრიგი მიღებული იქნა ( თან ერთვის).

**დღის წესრიგი**

**ხარაგაულის მუნიციპალიტეტის საკრებულოს 2015 წლის 18 დეკემბრის #43 დადგენილებაში ,,ხარაგაულის მუნიციპალიტეტის თვითმმართველი ერთეულის 2016 წლის ბიუჯეტის დამტკიცების შესახებ“ ცვლილების შეტანის თაობაზე**

**მოისმინეს:** ხარაგაულის მუნიციპალიტეტის გამგეობის საფინანსო - საბიუჯეტო სამსახურის უფროსის ინფორმაცია საკითხზე -ხარაგაულის მუნიციპალიტეტის საკრებულოს 2015 წლის 18 დეკემბრის #43 დადგენილებაში ,,ხარაგაულის მუნიციპალიტეტის თვითმმართველი ერთეულის 2016 წლის ბიუჯეტის დამტკიცების შესახებ“ ცვლილების შეტანის თაობაზე (თან ერთვის)**.**

**აზრი გამოთქვეს:**

**თ. ავალიშვილმა-** აღნიშნა, აიპში რატომ უხდით საკრებულოს წევრებს ხელფასს, გამოანთავისუფლეთ ეს შტატები და თანხა გადაუნაწილეთ სხვა თანამშრომლებს, როდესაც ასეთი დეფიციტი გვაქვს ბიუჯეტში, მე ვერ დავეთანხმები ამ ცვლილებას, რომ გზებიდან თანხა გადავიტანოთ ა.ა.ი.პ.-ი ხარაგაულ დასუფთავების სახელფასო ფონდის დასაფინანსებლად, როდესაც სოფლის გზები საშინელ მდგომარეობაშია მე არ ვამბობ, რომ არ უნდა მუშაობდნენ საკრებულოს წევრები არამედ ვამბობ, რომ ამ სამსახურს აქვს ადმინისტრაციული რესურსი და ის უნდა გამოიყენოს.დამატებით აღარ არის საჭირო დეპუტატების დასაქმება.

**დ. კიკნაძემ** - უპაუხა თ. ავალიშვილს, სანამ არჩევნები არ დამთავრდება შტატების შემცირება ვერ მოხდება.

**ა. მაჭავარიანმა** - გზებს, რომ ვაკლებთ გაიარეთ რა მდგომარეობაა სოფლებში ვაშლევში, ნებოძირში.

**ო. გაგოშიძემ** -თავიდანვე ხომ შეიძლებოდა ამ ხარჯების დაგეგმვა?

**ქ. ზუმბაძემ -** აიპის თანამშრომლები არიან დაძაბულები, რომ ხელფასს ვერ აიღებენ, ხომ შეიძლებოდა ეს ცვლილება ივნისის თვეში გაგვეთვალისწინებია.

**ვ. გელაშვილმა** უპასუხა შეკითხვებს და აღნიშნა, რომ მოთხოვნა რა თმა უნდა იყო წარმოდგენილი, მაგრამ ველოდით შემოსავლებს და ამიტომ ახლა მოგვიწია აღნიშნული ღონისძიების განხორციელებამ, გზებიდან ხარჯის გადმოტანა არ დაამძიმებს გზების მდგომარეობას, მოგეხსენებათ ჩვენ მივიღეთ სტიქიის თანხები და ამ თანხით მოხდება აღდგენა თუ შეიქმნება აუცილებელი საჭიროება გზებზე 40000 ლარი შეივსება სარეზერვო ფონდიდან, იცით, რომ აიპის სამოქმედო არიალი გაიზარდა, გაჩნდა ახალი ვალდებულებები და გაიზარდა ხარჯები ამ ცვლილებით ქვეყანა არ დაიქცევა.

ვ. ჭიპაშვილმა აღნიშნა, რომ ეს არის ცვლილება, რომელიც აუცილებელია გაკეთდეს, რადგან დასაქმებულმა უნდა მიიღოს ხელფასი, ყველამ კარგად ვიცით, რომ დასუფთავების სამსახური მუშაობს კარგად, მუნიციპალიტეტი აღიარებულია, როგორც ერთ-ერთი მოწესრიგებულ მუნიციპალიტეტად და ეს დასაფასებელია.

სხდომის თავმჯდომარემ კენჭისყრაზე დააყენა წარმოდგენილი დადგენილების პროექტი

კენჭის ყრაში მონაწილეობას იღებდა საკრებულოს 21 წევრი,

მომხრე 18

წინააღმდეგი 3

**საკრებულომ დაადგინა:** დადგენილება მიღებული იქნეს (თან ერთვის)

კენჭის ყრის შედეგებზე სამანდატო კომისიის ოქმი თან ერთვის.

ამით საკრებულოს სხდომის დღის წესრიგით გათვალისწინებული საკითხი ამოიწურა და სხდომა დახურულად გამოცხადდა.

საკრებულოს თავმჯდომარის მოვალეობის

შემსრულებელი მანანა ბარბაქაძე